60 ఏండ్ల కనిష్టానికి 'రుణ' వృద్ధి!
నోట్ల రద్దుతో కొరవడిన డిమాండ్‌ ొ ఈ సంవత్సరానికి పూర్వవైభవం లేనట్టే : విశ్లేషకులు
ముంబయి: పెద్దనోట్ల రద్దు దెబ్బకు బ్యాంకుల రుణ వితరణ గతంలో ఎన్నడూ లేని విధంగా దారుణంగా పడిపోయింది. మందగమనానికి తోడు నోట్లరద్దుతో వ్యాపార కార్యకాలాపాలు స్తంభించడంతో బ్యాంకుల నుంచి రుణాలు తీసుకొనేందుకు పెద్దగా ఎవ్వరూ ఆసక్తి కనబరచలేదు. దీంతో డిమాండ్‌ లోపించి డిసెంబరు 23తో ముగిసి పక్షం రోజుల్లో బ్యాంకుల రుణ వితరణ వృద్ధి దారుణంగా 5.1 శాతం స్థాయికి చేరింది. 23తో ముగిసిన పక్షం రోజుల కాలంలో వ్యాపార సంస్థలకు, వ్యక్తిగతంగా, వ్యవసాయ రంగాలకు ఇచ్చిన రుణాలు కేవలం రూ.73.48 లక్షలుగా ఉన్నట్లుగా ఆర్‌బీఐ గణాంకాలు చెబుతున్నాయి. గత ఏడాది ఇదే కాలంతో పోలిస్తే ఇది 5.1 శాతం ఎక్కువ. 2000 సంవత్సరం తరువాత ఇదే అది అతి తక్కువ రుణ వృద్ధిరేటు అని ఆర్‌బీఐ వెల్లడించింది. ఎస్‌బీఐ ప్రధాన ఆర్థికవేత్త సౌమ్యా కాంత్‌ ఘోష్‌ ఈ పరిస్థితిని విశ్లేషిస్తూ బ్యాంకుల రుణ వృద్ధి దాదాపు 60 ఏండ్ల కనిష్ఠానికి చేరినట్టుగా ఒక ఆంగ్ల పత్రికలో తెలిపారు. రుణ వితరణ వృద్ధి 5.1 శాతానికి చేరిందంటే ఈ ఏడాదికి ఇక రుణాల వృద్థిలో పూర్వవైభవం కనిపించే అవకాశాలు లేనట్టేనని సౌమ్యా కాంత్‌ తెలిపారు. ఏడాది ప్రాతిపదికన చూస్తే రుణ వృద్ధిలో కొంత పురోగతి కనిపించినప్పటికీ చాలా రంగాలలో రుణాలు తగ్గిపోయాయని వివరించారు. తాజా పరిస్థితుల వల్ల 2016-17 రుణాల వృద్ధి రేటుపై ఒత్తిడి చోటు చేసుకోనుందని ఘోష్‌ పేర్కొన్నారు.
అనుకూలతలన్ని ఆగమైపోయాయి..
మెరుగైన రుణ వృద్ధి నమోదయ్యేందుకు అనుకూలంగా మారిన పరిస్థితులన్నీ పెద్ద నోట్ల రద్దుతో కోట్టుకుపోయినట్టుగా క్రిసిల్‌ ముఖ్య ఆర్థికవేత్త డికె జోషి అభిప్రాయపడ్డారు. నోట్ల మార్పిడి చేపట్టకపోయి ఉంటే వృద్ధి రేటుపై ప్రభావం పడేది కాదన్నారు. కాగా ఏడో పే కమిషన్‌, మంచి వర్షాలు, వడ్డీ రేట్లలో కోతలు వృద్ధి రేటుకు మద్దతు చేసేవని అభిప్రాయపడ్డారు. ఈ ఏడాది ద్వితీయార్థంలో పెద్ద మొత్తం రుణాలు పూర్తిగా నిలిచిపో యాయన్నారు. కాగా నవంబర్‌ ముగింపు నాటికి రుణాల వృద్ధి రేటు 7 శాతానికి పడిపో యింది. అంతక్రితం అక్టోబర్‌ మాసంలో 8.4 శాతం వృద్ధి చోటు చేసుకుంది. క్రితం నవంబర్‌లో వ్యక్తిగత, క్రెడిట్‌ కార్డుల రుణాలు తగ్గిపోయాయి. పెద్ద నోట్ల రద్దు ప్రక్రియ అన్ని రంగాల ఆర్థిక వ్యవస్థలను ప్రభావితం చేస్తున్నాయి. డిసెంబర్‌లో తయారీ, సేవల రంగాన్ని దెబ్బతీసిందని ఆర్థికవేత్తలు పేర్కొన్నారు. తయారీ రంగం చాలా బలహీనమైందని హెచ్‌ఎస్‌బిసి ఇండియా చీఫ్‌ ఎకనామిస్టు ప్రంజులు భండారి పేర్కొన్నారు.
నిలిచిపోయిన కొత్త పెట్టుబడులు
2016-17లో రుణాల మంజూరు ఏకంగా 6 శాతానికి పడిపోనుందని జెఫెరీస్‌ ఇండియా అంచనా వేసింది. కార్పొరేట్ల బ్యాలెన్స్‌ షీట్లపై ఒత్తిడి చోటు చేసుకోనుందని తెలిపింది. కొత్త పెట్టుబడులు నిలిచిపోయాయని పేర్కొంది. బాండ్‌ మార్కెట్‌ కూడా ప్రతికూలతలో ఉందని తెలిపింది. మొత్తంగా 56 శాతం బ్యాంకు రుణాలు మరియు 88 శాతం మొండి బాకీలు పెద్ద రుణ గ్రహీతలవేనని జెఫరీస్‌ రిపోర్టు పేర్కొంది. ఆర్‌బీఐ గణంకాల ప్రకారం కార్పొరేట్ల రుణాల్లో తగ్గుదల చోటు చేసుకుంది. ఈ రంగం సెప్టెంబర్‌ వరకు రుణాలు 2.3 శాతం వృద్ధితో 1.72 లక్షల కోట్లుగా చోటు చేసుకున్నాయి. ఆ తర్వాత పూర్తిగా నిలిచిపోయి నట్లయ్యింది. మౌలిక వసతులు, అహారోత ్పత్తుల ప్రాసెసింగ్‌, కెమికల్‌, కెమికల్‌ ఉత్పత్తులు, ఇంజనీరింగ్‌, టెక్స్‌టైల్‌, లోహా ఉత్పత్తుల రంగాల రుణాలు ప్రధానంగా మంద గించాయి. అయితే ప్రస్తుత జనవరి నుంచి మార్చి త్రైమాసికంలో ఇంత ప్రభావం ఉండకపోవచ్చని క్రిసిల్‌కు చెందిన జోషి పేర్కొన్నారు.
మీ స్నేహితులకు రికమెండ్ చెయ్యండి